
CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR.   33

                   din 23 februarie 2012

privind închirierea unor terenuri, preluarea, modificarea sau încetarea

unor contracte de închiriere

Consiliul Local al Municipiului Sighişoara;
               
Având în vedere expunerea de motive a Primarului municipiului cu propunerea de închiriere a unor terenuri, preluarea, modificarea sau încetarea unor contracte de închiriere;
Având în vedere cererile unor persoane fizice, adresate Municipiului Sighişoara, prin care acestea solicită închirierea unor terenuri aferente construcţiilor, preluarea sau încetarea unor contracte de închiriere; 

Având în vedere faptul că, pentru punerea în aplicare a unor hotârări judecătoreşti definitive şi irevocabile, precum şi a unor dispoziţii ale Primarului municipiului, emise în baza Legii nr. 10/2001, cu privire la restituirea în natură a unui teren, se impune modificarea unor contracte de închiriere;

Având în vedere că în urma închirierii terenurilor, preluării sau modificării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenurilor, preluarea sau modificarea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenurilor aferente construcţiilor, preluarea, modificarea sau încetarea unor contracte de închiriere, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei pentru comerţ,  Comisiei sociale şi Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor; 

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1.  Se aprobă închirierea directă a suprafeţei de 380 mp. teren curţi - construcţii, aferent locuinţei, situat în Municipiul Sighişoara, str. Dumbravei f. nr., înscris în C.F. nr. 51541 (nr. C.F. vechi 11219, nr. cad. vechi imobil 1227/11, nr. top. vechi imobil 3355/11), sub nr. cad. 51541, către Agoston Constantina – Elena şi Agoston Pavel, proprietarii construcţiei.

Chiria va fi de 0,50 lei/mp./an, stabilită conform art. 4, alin. (2) din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.03.2012, cu posibilităţi de prelungire.

Art.2.  Se aprobă închirierea directă a suprafeţei de 306 mp. teren curţi - construcţii, aferent locuinţei, situat în Municipiul Sighişoara, str. Negoiului nr. 2, înscris în C.F. nr. 53711 (nr. C.F. vechi 7792), sub nr. top. 1463, 1464,  către Costea Petru – Florin şi soţia Costea Maria - Rodica, proprietarii construcţiei.

Chiria va fi de 0,50 lei/mp./an, stabilită conform art. 4, alin. (2) din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.03.2012, cu posibilităţi de prelungire.

Art.3. Se aprobă preluarea, începând cu data de 01.03.2012, a contractului de închiriere nr. 93/20008/2011, având ca obiect terenul aferent apartamentului nr. I, situat în Municipiul Sighişoara, str. 1 Mai (Justiţiei) nr. 2, în suprafaţă indiviză de 46 mp. din suprafaţa totală de 275 mp. teren curţi – contrucţii, de către Urian Marcel Cosmin, întrucât acesta a dobândit prin cumpărare apartamentul nr. I, de la actualii chiriaşi, Butiulcă Dorin şi soţia Butiulcă Hajnalka.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 93/20008/2011 îşi menţin valabilitatea între Municipiul Sighişoara şi Urian Marcel Cosmin.

Art.4. Se aprobă preluarea, începând cu data de 01.03.2012, a contractului de închiriere nr. 348/2008, având ca obiect terenul aferent construcţiei, situat în Municipiul Sighişoara, str. Traian nr. 9, în suprafaţă de 202 mp., de către Grusea Ştefania – Maria şi Torok Gheorghe - Laurenţiu, întrucât aceştia au dobândit prin cumpărare construcţia de la actualul chiriaş, Kadir Gyongyi.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 348/2008 îşi menţin valabilitatea între Municipiul Sighişoara şi Grusea Ştefania – Maria şi Torok Gheorghe - Laurenţiu.

Art.5. Se aprobă preluarea, începând cu data de 01.03.2012, a contractului de închiriere nr. 276/194/2007, asa cum a fost modificat şi completat prin actul aditional nr. 1/2010, având ca obiect terenul - curte, aferent apartamentului nr. 1, situat în Municipiul Sighişoara, str. Tâmplarilor nr. 28, în suprafaţă  de 37 mp., de către Moldovan Ioan şi soţia Moldovan Paula - Ramona, întrucât aceştia au dobândit prin cumpărare construcţia apartamentul nr. 1, de la actualul chiriaş, Babes Livia.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 276/194/2007 îşi menţin valabilitatea între Municipiul Sighişoara şi Moldovan Ioan si sotia Moldovan Paula - Ramona.

Art.6. Se aprobă preluarea, începând cu data de 01.03.2012, a contractului de închiriere nr. 381/2005, aşa cum a fost modificat şi completat prin actul adiţional nr. 1/60/2009, având ca obiect terenul – curte şi grădină, aferent construcţiilor, situat în Municipiul Sighişoara, str. Mircea Vodă nr. 5, în suprafaţă  de 329 mp., de către Iliovici Lucia, întrucât aceasta a dobândit prin cumpărare construcţiile de la actualul chiriaş, Iliovici Victoria.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 276/194/2007 îşi menţin valabilitatea între Municipiul Sighişoara şi Iliovici Lucia.

Art.7. Se aprobă preluarea, începând cu data de 01.03.2012, a contractului de închiriere nr. 340/2010,  având ca obiect terenul – grădină, limitrof imobilului, situat în Municipiul Sighişoara, str. Axente Sever nr. 22, în suprafaţă  de 202 mp., de către Borugă Ion – Sabin şi soţia Borugă Mirella - Maria, întrucât aceştia  au dobândit prin cumpărare imobilul, situat în Municipiul Sighişoara, str. Axente Sever, nr. 22, de la actualii chiriaşi, Borugă Andrei şi Borugă Ana.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 340/2010 îşi menţin valabilitatea între Municipiul Sighişoara şi Borugă Ion – Sabin şi Borugă Mirella - Maria.

Art.8. Se aprobă modificarea Contractului de închiriere nr. 265/2007, aşa cum a fost modificat şi completat prin actul adiţional nr. 1/2010, încheiat cu Rohan Nicolae, având ca obiect terenul aferent apartamentului nr. I, situat în Municipiul Sighişoara, str. Ecaterina Varga nr. 5, în sensul suplimentării  suprafeţei de teren închiriate de la 160 mp. la 173 mp. teren curţi - construcţii, în conformitate cu dispoziţiile Sentinţei civile nr. 934/21.06.2010 pronunţată de Judecătoria Sighişoara în dosarul nr. 1800/308/2007, rămasă definitivă şi irevocabilă prin Decizia civilă nr. 52/11.02.2011 pronunţată de Tribunalul Mureş.

Chiria va fi recalculată în mod corespunzător.

Restul clauzelor contractuale rămân neschimbate.
Modificarea contractului de închiriere nr. 265/2007, aşa cum a fost modificat şi completat prin actul adiţional nr. 1/2010, se va face prin act adiţional, începând cu data de 01.03.2012.
Art.9. Se aprobă modificarea Contractului de închiriere nr. 396/2008, încheiat cu Pocol Ioan Carol, având ca obiect terenul aferent construcţiei, situat în Municipiul Sighişoara, str. Codrului nr. 54, în sensul diminuării suprafeţei de teren închiriate de la 356 mp. la 250 mp. teren curţi - construcţii, diferenţa de teren de 106 mp. fiind restituită în natură prin Dispoziţia Primarului municipiului nr. 970/16.03.2007, modificată prin Dispoziţia nr. 77/30.01.2012. 

Chiria va fi recalculată în mod corespunzător.

Restul clauzelor contractuale rămân neschimbate.
Modificarea contractului de închiriere nr. 396/2008 se va face prin act adiţional, începând cu data de 01.03.2012.
Art.10. Se aprobă încetarea, începând cu data adoptării prezentei, a contractului de închiriere nr. 266/2010 încheiat între Municipiul Sighişoara şi Goţa Ioan Alexandru, titular al Cabinetului Medical “Goţa Ioan Alexandru – Cabinet Stomatologic”, având ca obiect cota indiviză de 90,737/1812 părţi teren, aferent cabinetului medical nr. 2, situat în str. Zaharia Boiu nr. 29, la solicitarea chiriaşului care nu mai desfăşoară activitate, este plecat în străinătate şi astfel nu foloseşte imobilul.

Art.11. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu 16 voturi pentru. Nu participă la vot domnul Urian Marcel-Cosmin)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Direcţia administrarea patrimoniului ;

1 ex. Arhitect şef ;

11 ex.BC/FM

